**Referat fra generalforsamling i Glostrup Musikor 13. februar 2023.**

Dagsorden:

1. Valg af dirigent

2. Bestyrelsens beretning

3. Fremlæggelse og godkendelse af det reviderede regnskab

4. Fastlæggelse af kontingent

5. Behandling af indkomne forslag

6. Valg til bestyrelsen.

På valg:

Formand Marianne D. Lausen, vælges for 2 år

Bestyrelsesmedlem Birgit T. Odby, vælges for 2 år

Bestyrelsessuppleant Susanne Madsen, vælges for 1 år

Bestyrelsessuppleant Charlotte Nygaard Jensen, vælges for 1 år

Revisor Kirsten Sand, vælges for 1 år

Revisorsuppleant Birthe Kabell, vælges for 1 år

7. Eventuelt

Ad 1. Valg af dirigent.

Marianne byder velkommen og foreslår Trine som dirigent. Forslaget bakkes op og Trine takker for valget og siger at indkaldelsen til generalforsamlingen er sendt rettidigt ud.

Ad 2. Bestyrelsens beretning.

Ingen kommentarer til den skriftlige beretning bort set fra at det er en fin og udførlig beretning.

Ad 3. Fremlæggelse og godkendelse af det reviderede regnskab.

Medlemmerne har fået tilsendt regnskabet sammen med indkaldelsen. Der var lidt kommentarer til det reviderede regnskab. Der er stor glæde over at der er penge til at Mads kan komme hver mandag men også lidt undren over at vi har råd til det. Bestyrelsen forklarer at vi nu har flere medlemmer og at Helle får lidt mindre i løn end Signe. Vi ved ikke om hun på et tidspunkt gerne vil stige i løn. Hun aflønnes efter aftenskole taksten og er tilfreds med det. Der bliver spurgt om Signe var bedre uddannet, men bestyrelsen svarer at de har helt ens uddannelser fra Københavns Universitet. Der bliver spurgt til Mads løn og bestyrelsen svarer at han får kr. 1000 pr. øveaften.

Herefter godkendes det reviderede regnskab.

Ad 4. Fastlæggelse af kontingent.

Bestyrelsen foreslår uændret kontingent indtil næste generalforsamling.

Godkendes uden kommentarer.

Ad 5. Behandling af indkomne forslag.

Ingen indkomne forslag.

Ad 6. På valg til bestyrelsen.

Formand Marianne D. Lausen vælges uden modkandidater for de næste 2 år.

Bestyrelsesmedlem Birgit T. Odby vælges uden modkandidater for de næste 2 år.

Bestyrelsessuppleant Susanne Madsen vælges uden modkandidater for det næste år.

Bestyrelsessuppleant Charlotte Nygaard Jensen vælges uden modkandidater for det næste år.

Revisor Kirsten Sand vælges uden modkandidater for det næste år.

Revisorsuppleant Birthe Kabell vælges uden modkandidater for det næste år.

Ad 7. Eventuelt.

Marianne vil gerne have en udmelding på hvorvidt det er en god ide at skifte plads efter pausen. Signe ønskede det, men Helle synes ikke det er så vigtigt. Flere af de tilstedeværende havde input om emnet og vi beslutter at vi ikke skal skifte plads i pausen, men tilstræbe ikke at sidde på samme plads hver gang og ikke altid sidde ved siden af den samme. Det betyder noget til koncerter at det ikke nødvendigvis er den samme, man synger ved siden af.

Karin retter det i ordensreglerne.

Parfume til øver og koncerter. Med henvisning til ordensreglerne er det en dårlig ide lige at have puttet parfume på til øveaftenen. Nogle kormedlemmer tåler ikke så godt at sidde ved side af en meget duftende medsanger.

Helle spørger om navneskift til koret er dødt. Bestyrelsen svarer at det er på pause fordi det helt rigtige navn ikke er dukket op. Det er stadig fint med nye forslag til korets navn-

Der bliver spurgt om vi har styr på, hvem der tager sig af de nye medlemmer. Bestyrelsen svarer at der er styr på det. Annette vil gerne have vi bruger vores navneskilte, da det er vanskeligt at huske hvad de forskellige hedder. Alle opfodres til at have navneskilt på til øveaftenerne.

Festudvalget overgår til alterne. Sopranerne takkes for det store arbejde i udvalget det sidste år. Der bliver spurgt om vi kan fylde opvaskemaskinen og så overlade opvasken til brugerne dagen efter. Marianne siger at opvasken skal vaskes og maskinen tømmes før vi går hjem.

Bestyrelsen har besluttet at jubilarer i koret skal fejres efter henholdsvis 25 år og derefter hver 5. år.

Følgende får en jubilæumsgave:

Anette A 25 år

Marianne 25 år

Susanne M 26 år

Annalisa 32 år

Ingelise 34 år

Herefter slutter generalforsamlingen og Trine takker for god ro og orden.